SL Uradni list Evropske unije C 293/2

Povzetek podatkov, ki so jih predložile države članice o državni pomoči, dodeljeni na podlagi Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(Besedilo velja za EGP)

(2006/C 293/02)

Št. pomoči: XA 86/06

Država članica: Španija

Regija: Navarre

Naziv sheme pomoči ali ime podjetja, ki prejme individualno pomoč: Pomoč za leto 2006 za naložbe organov, kot del sporazuma o partnerstvu, v kmetijska gospodarstva za nakup strojev

Pravna podlaga: Orden foral del consejero de agricultura, ganadería y alimentación, por la que se aprueba la convocatoria y las bases reguladoras de ayudas a las inversiones en explotaciones agrarias para la compra de maquinaria realizadas por entidades en régimen asociativo, para el año 2006

Načrtovani letni izdatki po shemi ali skupni znesek individualne pomoči, dodeljene podjetju: 350 001 EUR za proračunsko leto 2006

Največja intenzivnost pomoči: Pomoč do 35 % vrednosti naložbe za nakup novih strojev

Pomoč do 30 % vrednosti naložbe za nakup rabljenih izdelkov

Datum začetka izvajanja: September 2006

Trajanje sheme pomoči ali individualne pomoči: December 2006

Cilj pomoči: 1) Povečati učinkovitost kmetijskih dejavnosti z uporabo visoko zmogljivih kmetijskih strojev. 2) Povečati uporabo strojev z novo vrsto motorjev ali motorji z boljšo porabo goriva. 3) Zagotoviti zanesljive, visoko tehnološke stroje, ki ustrezajo zahtevam modernega kmetijstva. Člen 4: Naložbe v kmetijska gospodarstva. Upravičeni stroški: za nakup kmetijskih strojev

Zadevni gospodarski sektorji: Pridelava poljščin

Naziv in naslov organa, ki dodeli pomoč:

Gobierno de Navarra Departamento de Agricultura, Ganadería y Alimentación C/Tudela, 20 E-31003 Pamplona

Spletni naslov: www.navarra.es

Drugi podatki: Pamplona, 11. avgusta 2006

Številka XA: XA 84/06

Država članica: Francija

Regija: Département de Seine-Maritime

Naziv sheme pomoči: Aides à la mise en place de sites pilotes de séchage solaire du foin en grange

Pravna podlaga:

— člen 4(3) Uredbe Komisije (ES) št. 1/2004

— Articles L 1511-2 et L 1511-5 du code général des collectivités territoriales

— Articles L 3231-2 et 3232-1 du code général des collectivités territoriales

— Délibération préalable de l'assemblée départementale du 28 mars 2005

Načrtovani letni izdatki po shemi: 250 000 EUR

Največja intenzivnost pomoči: 40 % upravičenih naložb

Datum začetka izvajanja: Po prejemu potrdila o prejemu s strani Evropske komisije

Trajanje sheme: Tri leta od začetka izvajanja sheme pomoči

Cilj pomoči: Kot boljši odgovor na cilje trajnostnega razvoja namerava Generalni svet povečati izkoriščanje trave z uporabo poskusne opreme za sušenje sena na skednju s sončno energijo. S tem namenom želi financirati poskusne projekte, ki bi omogočili vzpostavitev referenčnega omrežja, s katerim bi bilo mogoče preveriti, ali obstaja tehnični in gospodarski interes za tovrstne naprave

Navedeni projekti bodo temeljili na uporabi sončne energije, ker je to videti gospodarsko in okoljsko najzanimivejše, saj je taka tehnologija del trajnostnega pristopa do virov

V departmaju Seine-Maritime ima sušenje na skednju veliko prednost pred sušenjem na zraku, ker obstaja nevarnost dežja v dneh po spravilu krme

Pri teh projektih se trava po košnji položi v sušilne celice, v katere oprema, nameščena pod ostrešjem, od spodaj dovaja zrak, segrevan s sončno energijo. V nekaj deset urah seno doseže optimalni delež suhe snovi za shranjevanje (medtem ko trava brez tega postopka ostane vlažna z zelo povprečno krmno vrednostjo in velikim deležem celuloze)

Pri tem projektu dodatno vrednost za okolje podkrepljuje tudi to, da bo zatravljanje, ki ga spodbujajo navedene naložbe, omogočilo manjše odtekanje površinske vode in manjše naložbe v njegovo preprečevanje

Zadevni gospodarski sektorji: Travništvo

Naziv in naslov organa, ki dodeli pomoč:

Monsieur le Président du Conseil général Quai Jean Moulin F-76101 Rouen Cedex 1

Spletni naslov: http://www.seinemaritime.net, rubrique „guide des aides“

Opis, katerega osnutek je priložen, bo objavljen na spletu, ko bo Evropska komisija evidentirala ta povzetek o državni pomoči in bo departmajski stalni odbor odobril to shemo

Številka XA: XA 85/06

Država članica: Avstrija

Regija: Steiermark (Štajerska)

Naziv sheme pomoči ali ime podjetja, ki prejme individualno pomoč: Posebna smernica za dodelitev podpore na področju kmetijstva za kritje zavarovalne premije za zaščito pred škodo, nastalo na rastlinjakih zaradi neviht

Pravna podlaga: Sonderrichtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft

Načrtovani letni izdatki po shemi ali skupni znesek individualne pomoči, dodeljene podjetju: Letni skupni izdatki v višini največ 100 000 EUR. Pomoč na kmetijsko gospodarstvo bo znašala predvidoma 400 EUR

Največja intenzivnost pomoči: 50 % zavarovalne premije

Datum začetka izvajanja: Po priglasitvi pomoči na podlagi Uredbe o skupinskih izjemah

Trajanje sheme ali individualne pomoči: Trajanje sheme je omejeno z veljavnostjo Uredbe št. 1/2004 (datum zahtevka). V primeru podaljšanja veljavnosti Uredbe št. 1/2004 se temu primerno podaljša tudi veljavnost smernice

Cilj pomoči: Pomoč na podlagi člena 11 Uredbe (ES) št. 1/2004

Za nadaljnji obstoj in razvoj učinkovitega kmetijstva na Štajerskem dodeljuje dežela Štajerska podpore za sklepanje zavarovanj za primer izgube kmetijskih pridelkov zaradi škode, nastale na rastlinjakih zaradi neviht

V skladu s temi načeli naj bi dodelitev podpore za zavarovalne premije za zaščito pred škodo na rastlinjakih, nastalo zaradi neviht, preprečevala izgubo kmetijskih pridelkov ter ogroženost preživetja zaradi velike škode. Podpore za kritje stroškov zavarovalne premije naj bi spodbujale kmete k sklepanju zavarovanj za zaščito pred naravnimi katastrofami

Zadevni gospodarski sektorji: Rastlinstvo, sadjarstvo

Naziv in naslov organa, ki dodeli pomoč:

Amt der Steiermärkischen Landesregierung Fachabteilung 10A Agrarrecht und ländliche Entwicklung A-8052 Graz-Wetzelsdorf, Krottendorferstraße 94

Spletni naslov: www.verwaltung.steiermark.at